So Long, London

"So Long, London" (בעברית: "לְהִתְרָאוֹת, לוֹנְדוֹן") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה החמישית מתוך אלבומה ה-11 של סוויפט, The Tortured Poets Department.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-6 בפברואר 2024 חשפה סוויפט את רשימת הרצועות באלבום. "So Long, London" הוכלל כרצועה החמישית שלו. ב-11 באפריל נודע כי אורך השיר עומד על ארבע דקות ועשרים ושתיים שניות.

 כתיבה וניתוח מוזיקלי 

סוויפט כתבה והפיקה את "So Long, London" יחד עם ארון דסנר. זהו שיר פופ קאמרי וסינת'-פופ. השיר נפתח עם שירה הרמונית של סוויפט כשהיא שרה את שם השיר, שלפי לודוויק האנטר-טילני מפייננשל טיימס, מעורר את "צלצולי פעמוני לונדון", סמנתה אולסון מקוסמופוליטן ציינה שהם מזכירים לה מקהלה של כנסייה.

לאחר מכן, השיר מלווה בסינתיסייזרים רועדים ופסנתר רך על רקע צליל אלקטרוני עמום. אולסון חשב שלקצב יש "תחושה של פעימות לב" שמזכיר את שיריה הקודמים של סוויפט "Wildest Dreams" שיצא בשנת 2014 ו-"You're Losing Me" שיצא בשנת 2023, בעוד ששינייד או'סאליבן מהניו יורקר כתבה שההפקה הציגה כמה אלמנטים מהשירים "Call It What You Want" או "Dress", שירים מאלבומה של סוויפט משנת 2017, Reputation. ג'ייסון ליפשוץ מבילבורד כתב ש"הסינתיסייזרים האלסטיים נשמעים כמו חבל דק רועד". אלכסיס פטרידיס מהגרדיאן כתב שההפקה מתקרבת ל"שיא שמעולם לא מגיע".

במילות השיר, סוויפט מתארת אהבה שהשתבשה. בן הזוג לשעבר מתואר כקר וחסר עניין ("Every breath feels like rarest air when you're not sure if he wants to be there" – כל נשימה מרגישה לסוויפט כאחרונה שהיא אי פעם תיקח, כי היא לא בטוחה שאדם הזה באמת רוצה להיות איתה), סוויפט ממשיכה, "You left me at the house by the Heath" / "You sacrificed us to the gods of your bluest days", כאשר היא מתייחסת לאזור המפסטד הית' שנמצא בלונדון. סוויפט נושאת את "משקל הקרע – the weight of the rift", את "white-knuckle dying grip holding to your quiet resentment", – סוויפט מספרת על כך שהיא ממש גוססת במערכת היחסים הזו, היא גם מספרת על הטינה שלה ("I'm pissed off you let me give you all that youth for free"). סוויפט מנסה להציל את מערכת היחסים הזאתי אך היא לא מצליחה. לאחר עיבוד התוצאות של פרידה, היא נפרדת מבן הזוג ומהקהילה והמקום שבעבר ראתה כבית.

סוויפט נוטשת בסופו של דבר את הקשר עם המשפט, "I stopped CPR, after all it's no use/ The spirit was gone, we would never come to" – סוויפט מספרת על כך שהיא הפסיקה לנסות "להחיות" את מערכת היחסים הזו לאחר שזה לא הביא שום תועלת, היא אומרת שהרוח שהייתה פעם מערכת היחסים יותר כבר אף פעם לא תקום לחיים. אליסה ביילי מ-Elle ומהרה בונר מקוסמופוליטן טענו שמשפט זה מתייחס לשיר "You're Losing Me". בסיום השיר, סוויפט מקבלת את המציאות שלה: "So long, London/ Had good run/ A moment of warm sun/ But I'm not the one", ביילי ואלנה ניקולאו מ-Today.com, חשבו שהמילים רמזו לפרידה של סוויפט מאלווין. אולסון ושאד ד'סוזה מפיצ'פורק תיארו את השיר כאנטיתזה ל-"London Boy" שיצא בשנת 2019, שיר על התאהבותה של סוויפט באדם אנגלי.
 ביקורות 

חלק מהמבקרים קראו לשיר "קורע לב" ובחרו בו כאחת הרצועות הטובות ביותר באלבום The Tortured Poets Department. וויל הודג'קינסון מהטיימס נתן לשיר דירוג של חמישה כוכבים וכתב: "נוגע ללב, רך ופיוטי, זה ממש סוחט דמעות". ניל מקורמיק מהדיילי טלגרף תיאר את השיר כ"ניתוח מפואר ויפהפה, מבחינה לירית, של רומן דועך". האנטר-טילני ומארק סאבאג' מה-BBC שיבחו את השיר כאחד השירים הטובים ביותר שסוויפט הוציאה. האנטר-טילני שיבח כיצד סוויפט מספרת על רומן כושל "עם צער וכעס מפותל", ומארק ראה בו "בין הדברים הטובים ביותר שסוויפט יצרה אי פעם". ליפשיץ דירג את "So Long, London" במקום הרביעי מתוך 31 הרצועות במהדורת האלבום הכפול, ותיאר את מילות השיר כ"כנות גולמית".

מבקרים אחרים הגיבו על ההפקה. האנטר-טילני מצא את השיר כ"נוף אלקטרוני קריר ויפהפה", ופין מקרדמונד מהאייריש טיימס שיבח את שירה של סוויפט על "איכות חמאתית שאי אפשר לעמוד בפניה" וחשב שהיא מנוצלת בצורה הטובה ביותר במנגסטר קולי נמוך יותר. מספין פקדו מההוליווד ריפורטר הדגיש את "הקצב האלקטרופופ הרך". אולסון הכריז ש-"So Long, London" היא בין חמש הרצועות הטובות ביותר באלבום, תוך הדגשת המילים קורעות הלב וההפקה המתפשרת. ג'וש קורפ מ-Uproxx אמר שזו "תוספת מצמררת לקאנון של רצועות מספר חמש".

ביקורות פחות נלהבות סברו כי "So Long, London" היה חסר יצירתיות מבחינה לירית. פיונה שפרד מ-The Scotsman שיבחה את "המקצבים הטעימים" אך אמרה שהשיר "נכנע לאותו עסק רגיל ומאופק". מרי קייט מ-The AV Club סברה כי הדימויים של "CPR" חוזרים על עצמם מהשיר "You're Losing Me", אך טענה כי "זה לא היה פוגע" אילו סוויפט הייתה מאפשרת זמן רב יותר בין "היפר-פרודוקטיביות" שלה עם יציאות אלבומים רצופות. אוליביה הורן מפיצ'פורק חשבה שהמילים השתמשו במטאפורות לא יעילות. גרייס ביירון מ-Paste אמרה כי הפזמון של השיר חסר את הרגשות שסוויפט בדרך כלל מציגה, אך חשבה שזהו אחד השירים הטובים ביותר מבחינת הפקה באלבום.

 הופעות חיות 
ב-20 באוגוסט 2024, סוויפט סיימה את הופעתה האחרונה בלונדון במסגרת סיבוב ההופעות "Eras Tour". בהופעה זו, סוויפט ביצעה לראשונה את השיר "So Long, London" מאז תחילת סיבוב ההופעות במרץ 2023.
 קרדיטים 
 טיילור סוויפט – שירה, כתיבה, הפקה
 ארון דסנר – הפקה, כתיבה, טכנאי הקלטות, תכנות תופים, גיטרה חשמלית, פסנתר, סינתיסייזר
 סרבן גניאה – מיקסינג
 ברייס בורדון – מהנדס מיקס
 ג'ונתן לואו – טכנאי הקלטות
 בלה בלסקו – טכנאי הקלטות
 בנימין לנץ – סינתיסייזר, הקלטת סינתיסייזר
 רנדי מריל – מאסטרינג
 מיקומי שיא 

 נתוני מכירות 

קישורים חיצוניים

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:שירים על לונדון
קטגוריה:שירי כסף בממלכה המאוחדת